**Jérémy Grégoire** (s. 5. syyskuuta 1995 Sherbrooke, Quebec, Kanada) on kanadalainen jääkiekkoilija, joka pelaa SM-liigajoukkue Tampereen Ilveksessä. Hän on pelipaikaltaan keskushyökkääjä, mutta Grégoire osaa pelata myös laidassa. Hän laukoo oikealta.

Ura
---

### Seuraura

#### Juniorivuodet

Grégoire vietti juniorivuotensa pääasiassa kotikaupungissaan Quebecin Sherbrookessa. Hän siirtyi sittemmin Magog Cantonniersiin. Grégoire toimi kaudella 2010–2011 QMAAA-juniorisarjassa joukkueensa varakapteenina. Hän voitti tehoilla 25+28=53 Cantonniersin sisäisen piste- ja maalipörssin sekä jakoi sisäisen syöttöpörssin voiton Érik Longtinin ja Frédérick Gaudreaun kanssa. Grégoire voitti samalla kaudella myös Québecin joukkuessa Kanadan talvikisahopeaa. Kesällä 2011 hänet varasi sekä Chicoutimi Saguenéens koko QMJHL:n varaustilaisuuden kuudentena pelaajana, Indiana Ice USHL:n varaustilaisuuden 50. pelaajana että Sherbrooke Collège Cham. Cougars QJHL:n varaustilaisuuden 168. pelaajana.

Kaudeksi 2011–2012 Grégoire siirtyi hänet varanneen QMJHL-joukkue Chicoutimi Saguenéensin joukkueeseen. Hänen tulokaskautensa toi siellä 61 runkosarjaottelussa tehot 15+15=30 ja 18 playoff-ottelussa tehot 2+4=6. Kauden 2022–2023 Grégoire aloitti joukkueen varakapteenina. Tammikuussa 2023 Saguenéens kauppasi hänet ja maalivahti Francis Desrosiers'n Baie-Comeau Drakkariin vaihdossa puolustaja Loik Léveilléen, hyökääjä Thomas Gobeiliin sekä kahteen varausvuoroon vuosille 2013 ja 2014.

Montreal Canadiens varasi Grégoiren kuudennella kierroksella 176. pelaajana NHL:n varaustilaisuudessa 2013. Kaudella 2013–2014 hän nousi Baie-Comeau Drakkarin kapteenistoon. Grégoire oli joukkueen paras pistemies ja maalintekijä tehoilla 35+34=69. Pudotuspeleissä hän oli Drakkarin paras pistemies tehoilla 9+14=23. Grégoire eteni joukkueen kanssa aina President’s Cup-finaaleihin saakka, mutta mestaruuden vei lopulta kuitenkin Val-d’Or Foreurs otteluvoitoin 4–3. Hänet palkittiin kauden päätteeksi kaukalon ulkopuolisista opinnoistaan Marcel Robert Trophylla. Montreal Canadiens ja Molson/Coors palkitsivat Grégoiren myös Guy Lafleur Awards of Excellencen voittajana.

Heinäkuussa 2014 Grégoire teki kolmivuotisen NHL-tulokassopimuksen Montreal Canadiensin kanssa. Hän kuitenkin loukkasi ranteensa seuran harjoitusleirillä ja Grégoire oli leikkaushoitoa vaatineen vamman vuoksi sivussa joulukuun lopulle saakka. Hänet kuitenkin nimettiin ennen kauden 2014–2015 alkua Baie-Comeau Drakkarin QMJHL-joukkueen kapteeniksi. Grégoire teki liigan runkosarjassa 1.28 pisteen ottelukohtaisella keskiarvolla 32 ottelussa tehot 20+21=41, joilla hän oli joukkueen kolmanneksi paras maalintekijä ja neljänneksi paras pistemies. Pudotuspeleissä Grégoire teki 1.75 pisteen ottelukohtaisella keskiarvolla 12 ottelussa tehot 10+11=21, joilla hän oli Drakkarin paras pistemies ja syöttäjä. Grégoire voitti myös joukkueen sisäisen tehotilaston lukemalla +12. Hänet palkittiin opintojensa myötä kauden päätteeksi toistamiseen Marcel Robert Trophylla.

#### Ammattilaisura

Kaudeksi 2015–2016 Grégoire siirtyi Montreal Canadiensin organisaatioon. Hän pelasi kautensa kokonaan AHL-joukkue St. John’s IceCapsissa, jossa tulokaskausi toi 62 runkosarjaottelussa tehot 6+5=11. Grégoire pelasi siellä myös kauden 2016–2017. Kauden 2017–2018 hän pelasi Canadiensin uudessa farmijoukkueessa Laval Rocketissa.

Heinäkuussa 2018 Grégoire teki vuoden mittaisen AHL-sopimuksen Milwaukee Admiralsin kanssa. Hän osallistui samana syksynä myös Nashville Predatorsin NHL-harjoitusleirille. Helmikuussa 2019 Admirals kauppasi Grégoiren Tucson Roadrunnersiin tulevaisuudessa päätettävää korvausta vastaan. Kesäkuussa hän teki seuran kanssa kaksivuotisen jatkosopimuksen. Grégoire osallistui samana syksynä myös Arizona Coyotesin NHL-harjoitusleirille. koronaviruspandemian lyhentämällä kaudella 2020–2021 hän toimi Roadrunnersin varakapteenina. Grégoire voitti joukkueen sisäisen tehotilaston lukemalla +10. Heinäkuussa 2021 hän teki vuoden mittaisen AHL-sopimuksen Texas Starsin kanssa. Grégoire osallistui samana syksynä myös NHL-seura Dallas Starsin harjoitusleirille.

Kaudeksi 2022–2023 Grégoire siirtyi vuoden mittaisella sopimuksella monikansallisen ICE Hockey Leaguen itävaltalaisjoukkue Vienna Capitalsiin. Hän oli joukkueen kolmanneksi paras pistemies tehoilla 14+21=35. Grégoire sijoittui myös koko liigan jäähypörssissä kolmanneksi 90 minuutillaan.

Kesäkuussa 2023 Grégoire teki alustavasti lokakuun loppuun asti ulottuvan määräaikaisen sopimuksen SM-liigajoukkue Tampereen Ilveksen kanssa. Viisi päivää ennen lyhyen sopimuksensa päättymistä hän teki seuran kanssa loppukauden 2023–2024 kattavan jatkosopimuksen.

### Maajoukkueura

Grégoire pelasi alle 18-vuotiaiden Ivan Hlinkan muistoturnauksessa vuonna 2012, jolloin hän voitti kultaa. Grégoire edusti myös Canada Québecin joukkuetta World U-17 Hockey Challengessa vuosina 2011 ja 2012.

Pelityyli
---------

Ilveksen urheilutoimenjohtaja Timo Koskela kuvaili Grégoirea hänen sopimuksensa julkaisemisen yhteydessä kesäkuussa 2023:

> »Jérémy Grégoire tuo joukkueeseemme ominaisuuksia, jotka tekevät siitä vahvemman ja paremman. Hänen kilpailullisuutensa ja urheilullisuutensa ovat arvoja, joita haluamme nähdä pelaajiltamme. Laadukkaan peruspelaamisen ohella odotamme Jérémyltä vahvaa panosta alivoimapelaamiseemme ja johtajuutta pukukoppiin sekä pelin ratkaisuhetkille. Hän on energinen, aggressiivinen ja kamppailuhalukas hyökkääjä sekä vahva rightin puolen aloittaja, joka laittaa joka ilta kaiken peliin joukkueensa edun puolesta.» 
> 
> 

Grégoire on kertonut yrittävänsä ottaa pelaamiseensa mallia Patrice Bergeronista.

Muuta
-----

Grégoiren pikkuveli Thomas pelaa puolustajana Ruotsin SHL-liigan Rögle BK:ssa. Veljesten isä Jean-François Grégoire pelasi omalla urallaan hyökkääjänä pääasiassa Pohjois-Amerikan alemmissa liigoissa, mutta parhaimmillaan AHL-tasolla. Hän toimii nykyään QMJHL-joukkue Baie-Comeau Drakkarin päävalmentajana ja General Managerina. Jean-François'in isä ja veljesten isoisä Jacques Grégoire valmensi QMJHL:ssä Shawinigan Cataractesia vuosina 1985–1989.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Magog Cantonniers | QMAAA | 28 | 4 | 8 | 12 | 22 | 10 | 3 | 1 | 4 | 6 |
| 2010–2011 | Magog Cantonniers **(A)** | QMAAA | 38 | 28 | 25 | 53 | 42 | 13 | 8 | 8 | 16 | 10 |
| 2011–2012 | Chicoutimi Saguenéens | QMJHL | 61 | 15 | 15 | 30 | 59 | 18 | 2 | 4 | 6 | 14 |
| 2012–2013 | Chicoutimi Saguenéens **(A)** | QMJHL | 35 | 7 | 8 | 15 | 71 | – | – | – | – | – |
|  | Baie-Comeau Drakkar | QMJHL | 27 | 12 | 5 | 17 | 29 | 18 | 9 | 7 | 16 | 27 |
| 2013–2014 | Baie-Comeau Drakkar **(A)** | QMJHL | 65 | 35 | 34 | 69 | 84 | 22 | 9 | 14 | 23 | 35 |
| 2014–2015 | Baie-Comeau Drakkar **(C)** | QMJHL | 32 | 20 | 21 | 41 | 59 | 12 | 10 | 11 | 21 | 18 |
| 2015–2016 | St. John’s IceCaps | AHL | 62 | 6 | 5 | 11 | 70 | – | – | – | – | – |
| 2016–2017 | St. John’s IceCaps | AHL | 56 | 9 | 3 | 12 | 78 | – | – | – | – | – |
| 2017–2018 | Laval Rocket | AHL | 63 | 12 | 13 | 25 | 115 | – | – | – | – | – |
| 2018–2019 | Milwaukee Admirals | AHL | 42 | 5 | 7 | 12 | 74 | – | – | – | – | – |
|  | Tucson Roadrunners | AHL | 26 | 5 | 2 | 7 | 39 | – | – | – | – | – |
| 2019–2020 | Tucson Roadrunners | AHL | 51 | 8 | 14 | 22 | 88 | – | – | – | – | – |
| 2020–2021 | Tucson Roadrunners **(A)** | AHL | 34 | 3 | 8 | 11 | 68 | – | – | – | – | – |
| 2021–2022 | Texas Stars | AHL | 49 | 7 | 5 | 12 | 109 | 1 | 0 | 0 | 0 | 0 |
| 2022–2023 | Vienna Capitals | ICEHL | 39 | 14 | 21 | 35 | 90 | 11 | 3 | 4 | 7 | 9 |
| 2023–2024 | Ilves | SM-liiga | 44 | 4 | 4 | 8 | 63 | 5 | 1 | 1 | 2 | 0 |
| 7 kautta | yhteensä | AHL | 383 | 55 | 57 | 112 | 641 | 1 | 0 | 0 | 0 | 0 |
| 1 kausi | yhteensä | ICEHL | 39 | 14 | 21 | 35 | 90 | 11 | 3 | 4 | 7 | 9 |

Lähteet
-------

* Jérémy Grégoire The Internet Hockey Databasessa (englanniksi)
* Jérémy Grégoire Eurohockey-sivustolla (englanniksi)
* Jérémy Grégoire *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Jérémy Grégoire *Elite Prospects*. Everysport Media Group AB.  (englanniksi)
2. ↑  Elite Prospects - Magog Cantonniers *eliteprospects.com*. Everysport Media Group AB. Viitattu 29.8.2023. (englanniksi)
3. ↑  Le Drakkar obtient Jérémy Grégoire et Francis Desrosiers *le-drakkar.com*.  8.1.2013. Baie-Comeau:  Baie-Comeau Drakkar.  Arkistoitu 29.8.2023. Viitattu 29.8.2023. (ranskaksi)
4. ↑  Elite Prospects - Baie-Comeau Drakkar *eliteprospects.com*. Everysport Media Group AB. Viitattu 29.8.2023. (englanniksi)
5. ↑  Jérémy Grégoire receives the Guy Lafleur Awards of Excellence *chl.ca*.  5.6.2014. Canadian Hockey League. Viitattu 29.8.2023. (englanniksi)
6. ↑  Canadiens sign forward Jeremy Gregoire to a three-year contract *nhl.com/canadiens*.  1.7.2014. MONTREAL:  Montreal Canadiens. Viitattu 29.8.2023. (englanniksi)
7. ↑  Retour au jeu de Jérémy Grégoire et Valentin Zykov *le-drakkar.com*.  27.12.2014. Baie-Comeau:  Baie-Comeau Drakkar.  Arkistoitu 29.8.2023. Viitattu 29.8.2023. (ranskaksi)
8. 1 2  Exclusive Interview With Habs Prospect Jeremy Gregoire *rapidhabs.com*.  3.7.2015. Rapid Habs. Viitattu 29.8.2023. (englanniksi)
9. ↑  Elite Prospects - Baie-Comeau Drakkar *eliteprospects.com*. Everysport Media Group AB. Viitattu 29.8.2023. (englanniksi)
10. ↑  The Admirals have signed forward Jeremy Gregoire to an AHL contract for the 2018-19 season! *facebook.com*.  3.7.2018. Milwaukee Admirals. Viitattu 29.8.2023. (englanniksi)
11. ↑  2018 TRAINING CAMP ROSTER (pdf) *cms.nhl.bamgrid.com*. Nashville Predators. Viitattu 29.8.2023. (englanniksi)
12. ↑  Tucson Roadrunners on X *twitter.com*.  8.2.2019. Tucson Roadrunners. Viitattu 29.8.2023. (englanniksi)
13. ↑  Jeremy Gregoire Signs Two-Year Contract with Roadrunners *oursportscentral.com*.  26.6.2019. TUCSON, ARIZONA:  OurSports Central. Viitattu 29.8.2023. (englanniksi)
14. ↑  ARIZONA COYOTES 2019 TRAINING CAMP ROSTER (pdf) *cms.nhl.bamgrid.com*. Arizona Coyotes. Viitattu 29.8.2023. (englanniksi)
15. ↑  Elite Prospects - Tucson Roadrunners *eliteprospects.com*. Everysport Media Group AB. Viitattu 29.8.2023. (englanniksi)
16. ↑  Texas inks Gregoire to AHL deal *TheAHL.com*.  29.7.2021. American Hockey League. Viitattu 29.8.2023. (englanniksi)
17. ↑  Stars announce 2021-22 training camp roster *nhl.com/stars*.  22.9.2021. FRISCO, Texas:  Dallas Stars. Viitattu 29.8.2023. (englanniksi)
18. ↑  Capitals locken Jérémy Grégoire nach Europa *vienna-capitals.at*.  20.6.2022. Eishockeyverein spusu VIENNA CAPITALS. Viitattu 29.8.2023. (saksaksi)
19. ↑  Elite Prospects - Vienna Capitals *eliteprospects.com*. Everysport Media Group AB. Viitattu 29.8.2023. (englanniksi)
20. ↑  Elite Prospects - ICEHL Stats 2022-2023 *eliteprospects.com*. Everysport Media Group AB. Viitattu 29.8.2023. (englanniksi)
21. 1 2  Jérémy Grégoire Ilvekseen *ilves.com*.  12.6.2023. Ilves-Hockey Oy. Viitattu 29.8.2023.
22. ↑  Seppä, Lassi: Koeaika tuotti Jérémy Grégoirelle sopimuksen, Jakub Kos vuokralle Tšekkiin *ilves.com*.  26.10.2023. Ilves-Hockey Oy. Viitattu 26.10.2023.
23. ↑  Thomas Grégoire *Elite Prospects*. Everysport Media Group AB.  (englanniksi)
24. ↑  Jean-François Grégoire *Elite Prospects*. Everysport Media Group AB.  (englanniksi)
25. ↑  Jacques Grégoire Team Staff Profile - Elite Prospects *eliteprospects.com*. Everysport Media Group AB. Viitattu 29.8.2023. (englanniksi)

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa